**Білім беру саласы:**Таным

Ұйымдастырылған оқу қызметі:Жаратылыстану

Тақырыбы:«Қыс мезгілі қонақта»

Мақсаты:Қыс мезгілі туралы түсініктерін кеңейту,қыс мезгілінің ерекшеліктерін,көргендері мен аңғарғандарын дұрыс баяндауға,байланыстырып сөйлеуге дамыту.Жұмбақтар,тақпақтар айту арқылы баланың тілін дамыту,сөздік қорын молайту,ойын арқылы сөз байлығын дамыту.

Көрнекіліктері:Бейнеэкран,қыс мезгілінің ерекшеліктері бейнеленген суреттер,желім,мақта,қағаз

Әдіс-тәсілдері:Түсіндіру,әңгімелеу,ойын,ғажайып сәт,сұрақ-жауап,сергіту жаттығулары,жұмбақтар шешу және т.б.

Билингвальді компонент:Қыс – зима-winter,қар – снег-snow,қоян – заяц-rabbit.

Шаттық шеңбері:Балалар күн суық болсада жүрегіміз жылы.Қане,жылулық шеңберін құрып,келген қонақтарымызбен амандасайық.

                              Армысың, қайырымды  Аспан ата!

                        Армысың, мейірімді Жер ана!

                              Армысың, шұғылалы Алтын күн!

                              Қайырлы таң,қайырлы күн!

                              Сәлеметсіздер ме, қонақтар!

                              Сәлеметсіздер ме, достар!

Жүректен жүрекке жылы лебіз:

                              Аспанымыз ашық болсын!

                              Деніміз сау болсын!

                              Қазақстан гүлдене берсін!

                              Әрқашан күн сөнбесін!

Ұйымдастырушы қозғаушы қызмет түрі:

Бүгінгі ұйымдастырылған оқу қызметіміздің жаңа тақырыбы «Қыс мезгілі қонақта» деп аталады.

Сұрақ-жауап айдары:

Шанамен зырғып желетін,

Коньки,шаңғы тебетін,

Аққала жасап ойнайтын

Бұл қай мезгілі?- деп ойлайсыңдар.

Қыс мезгілі.

Қыс мезгілінде ауа-райы қандай болады?

Қар жауады.Аяз,боран соғады.

Ендеше,боран соққанды қимылмен қалай көрсетеміз?

(қолдарын көтеріп гуілдейді)

Қатты аязда,тоңғанда не істейміз?

(қолдарын қусырып,аяқтарын топырлатады)

Қыста қандай киімдер киеміз?

Жылы киінеміз.(телпек,тон,етік,қолғап)

Ал,шуағын шашып күн шыққанда не істейсіңдер?

(Алақай!деп қолдарын көтереді)

Жарайсыңдар!

Қыс айларын атап өтейік.

Желтоқсан,қаңтар,ақпан.

Желтоқсан-жылдың аяғы,қыстың басы.Ол суық ызғарлы болады.

Қаңтар-жыл басы,қыстың ортасы,қар көп жауатын ай.

Ақпан-жел мен боран болатын ай,аяз қатты болады.

Қыста қандай ойындар ойнаймыз?

Қар лақтырып,аққала жасап,шанамен сырғанаймыз.Шаңғы тебеміз.Қыста дала қандай түске боялады?

Қар жауады.Дала аппақ болады.

Суретпен жұмыс:

Балалар,қыс мезгілі бізде үш ай қонақта болады.Бәріміз бейнеэкранға қарап,сурет бойынша әңгіме құраймыз.

1.  «Қысқы аула»

2.  «Қысқы ойындар»

3.   «Қысқы тіршілік»

Балалар суреттерді әңгімелеп береді,ондағы балаларға есімдер қойып,іс-әрекеттерін айтады.

Ғажайып сәт:

(Музыкамен ішке қоян кіреді)

-Сәлеметсіздерме балалар!Сендер мені білесіңдер ме?Менің жасаған аққаламды қасқырлар бұзып кетті сендер маған қайта жасауға көмектесесіңдерма?

-Ия

Тәрбиеші:

Балалар,қоянға көмек көрсетейік.Оның аққаласын бірге жасайық.

Жапсыру: мақтамен аққала жасайды

Қоян:

-Рақмет сендерге балалар!Сендер өте еңбекқор екенсіңдер!Мен сендерге ризамын.Түсті де,пішінді де жақсы ажырата білесіңдер екен.

Келіңдер менімен бірге серігіп алыңдар!

-Ұзын құлақ сұр қоян,

Естіп қалып сыбдырды,

Ойлы-қырлы жерлермен,

Ытқып-ытқып секірді.

Қарап еді артына

Қиығын салып көзінің

Келе жатқан томпаңдап,

«Көжегі» екен өзінің.

2.кезең.

Суретті желіммен бастырып, жармамен суретті толықтырады

3.кезең.Жұмбақтар шешу.

1. Тісі жоқ тістеп алады,

Қолы жоқ сурет салады. (Аяз)

2.Қыста ғана болады,

Ұстасаң қолың тоңады.(Қар)

3.Табаныма байладым,

Қос аяқпен айдадым.(Шаңғы)

Қорытынды Шырша ойыншықтары арқылы өздерін бағалау